Există multe sfaturi pentru crearea unei parole principale puternice: folosirea atât a literelor mari, cât și a literelor mici, a cel puțin o cifră și un simbol și utilizarea unui minim de 8-10 caractere. Cu toate acestea, vă recomand să creați o expresie de acces pe care să o țineți minte. Frazele de acces sunt parole ușor de reținut, dar dificil de spart. Acestea includ un șir de cuvinte și caractere aleatorii, dar în loc să alegeți cuvinte la întâmplare care pot fi uitate ușor, cel mai bine este să creați o parolă principală care să reprezinte ceva personal (spre exemplu, „pisicameaKityiubeștepliculdedimineață” sau „echipameadefotbalcastigămereu”).
Puteți utiliza aceste expresii de acces și pentru unele dintre conturile voastre din mediul online. Puține generatoare de parole oferă opțiunea de a crea fraze de acces (spre exemplu, 1Password), iar LastPass vă permite să creați parole care sunt „ușor de citit” sau „ușor de rostit”.
Important: Când utilizați un manager de parole, parola principală va fi SINGURA pe care trebuie să o rețineți. Aceasta este folosită pentru a decripta toate parolele din seif și, dacă o pierdeți, sunt șanse mari să nu vă mai puteți recupera datele din seif.